RADARE în weekendul de Paște, în ALBA. Poliția Rutieră monitorizează circulația în weekend-ul prelungit de Paște 2024. Vor fi amplasate aparate radar mai multe zone din județ.
Șoferilor le este recomandat să respecte toate regulile de circulație. Sunt atenționați să circule cu viteză regulamentară și prudență în trafic. De asemenea, să manifeste respect față de ceilalți șoferi sau față de pietoni.
Consumul de alcool (peste 0,80 g/l alcool pur în sânge) sau alte substanțe (psihoactive) reprezintă infracțiuni. Șoferii mai sunt atenționați că oboseala la volan este risc pentru siguranța circulației.
Polițiștii din Alba vor acționa zilnic, cu 13 aparate radar, pe principalele artere din județ, pentru prevenirea accidentelor rutiere și combaterea excesului de viteză.
În Noaptea de Înviere, peste 100 de polițiști, suplimentar dispozitivului curent de siguranță publică, împreună cu jandarmii, vor menține ordinea și siguranța publică și vor acționa pentru prevenirea evenimentelor negative.
RADARE în weekendul de Paște, în ALBA: 4-6 mai 2024
- Drumul Naţional 1- Alba Iulia – Sântimbru – Oiejdea – Galda de Jos – Teiuş – Aiud – Inoc – limită cu judeţul Cluj
- Drumul Naţional 1- Sebeş – Cut – Cunţa – limită judeţul Sibiu
- Drumul Naţional 7 – Săliştea –– Șibot – limită cu judeţul Hunedoara
- Drumul Naţional 67C – Sebeş –Petreşti – Săsciori
- Drumul Naţional 74 – Ighiu – Zlatna – Feneş – Abrud –– Bucium Cerbu
- Drumul Naţional 75 – Câmpeni – Gârda – Arieşeni
- Drumul Naţional 75 – Baia de Arieş – Lupşa
- Alba Iulia – Bulevardul Încoronării – Bulevardului Ferdinand I – strada Clujului, strada Regiment V Vânători, Strada Calea Moţilor
- Municipiul Sebeş – strada Lucian Blaga, strada Traian
- Cugir – strada Victoriei
- Ocna Mureş – Războieni – Noşlac
Radare pot fi amplasate și în alte locații, astfel că șoferii sunt atenționați să respecte regulile rutiere.
Potrivit Codului Rutier, limitele maxime de viteză sunt de:
- 50 km/oră în localităţi (în unele cazuri, limita este mai mare, dar de maximum 80 km/oră sau mai mică, dar minimum 30 km/oră)
- 90 km/oră pe drumuri naţionale, judeţene, comunale
- 100 km/oră pe drumuri naţionale europene
- 120 km/oră pe drumuri expres
- 130 km/oră pe autostrăzi
Vitezele maxime admise, în funcție de categoriile de autovehicule
Vitezele maxime admise în afara localităţilor pentru autovehiculele din categoriile A şi B
- 130 km/h pe autostrăzi
- 120 km/h pe drumurile expres (faţă de 100 km/h cum este acum)
- 100 km/h pe drumurile naţionale europene (E)
- 90 km/h pe celelalte categorii de drumuri
Pentru autovehiculele din categoriile C, D şi categoria D1
- 110 km/h pe autostrăzi
- 100 km/h pe drumurile expres (faţă de 90 km/h cum este acum)
- 90 km/h pe drumurile naţionale europene (E)
- 80 km/h pe celelalte categorii de drumuri
Pentru autovehiculele din categoriile A1, B1 şi C1
- 90 km/h pe autostrăzi
- 85 km/h pe drumuri expres (faţă de 80 km/h cum este acum)
- 80 km/h pe drumurile naţionale europene (E)
- 70 km/h pentru celelalte categorii de drumuri
Dacă depăşiţi aceste limite maxime admise de viteză riscaţi sancţiuni, astfel:
- depășirea limitei de viteză cu 10 – 20 km/h: 2 – 3 puncte de amendă (300 lei – 495 de lei amendă) + 2 puncte de penalizare
- depășirea limitei de viteză cu 21 – 30 km/h: 4 – 5 puncte de amendă (660 lei – 825 de lei amendă) + 3 puncte de penalizare
- depășirea limitei de viteză cu 31 – 40 km/h: 6 – 8 puncte de amendă (990 lei – 1.320 de lei amendă) + 4 puncte de penalizare
- depășirea limitei de viteză cu 41 – 50 km/h: 9 – 20 puncte de amendă (1.485 lei – 3.300 de lei amendă) + 6 puncte de penalizare
- depășirea limitei de viteză cu peste 50 km/h: 9 – 20 de puncte de amendă (1.485 lei – 3.300 de lei amendă) + suspendarea permisului de conducere pentru 90 de zile
- depășirea limitei de viteză cu peste 70 km/h: 9 – 20 de puncte de amendă (1.485 lei – 3.300 de lei amendă) + suspendarea permisului
de conducere pentru 120 de zile.
Urmăriți Alba24.ro și pe Google News
Dacă ți-a plăcut articolul: